انصار مجید خان نیازی

انصار مجید خان نیازی، ایک پاکستانی سیاست دان ہیں جو 23 ستمبر 1982 کو پیدا ہوئے۔ وہ 27 اگست 2018 سے اپریل 2022 تک پنجاب کے صوبائی وزیر محنت اور انسانی وسائل رہے۔ وہ اگست 2018 سے جنوری 2023 تک پنجاب کی صوبائی اسمبلی کے رکن رہے۔

 تعلیم 
انصار مجید خان نیازی نے ماسٹر لیول تک تعلیم حاصل کی۔

 سیاسی کیریئر 
انصار مجید خان نیازی 2018 کے پنجاب کے صوبائی انتخابات میں PP-78 (سرگودھا-VII) سے پاکستان تحریک انصاف کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔ 27 اگست 2018 کو انھیں وزیر اعلیٰٰ پنجاب سردار عثمان بزدار کی صوبائی کابینہ میں شامل کیا گیا اور انھیں پنجاب کا صوبائی وزیر محنت و انسانی وسائل مقرر کیا گیا۔ وہ گورننگ باڈی پنجاب ایمپلائز سوشل سیکیورٹی انسٹی ٹیوشن کے سابق چیئرمین بھی رہے۔ وہ 2023 کے پنجاب کے صوبائی الیکشن میں پی ٹی آئی کے امیدوار کے طور پر PP-77 سرگودھا-VI سے صوبائی اسمبلی کی نشست کے لیے انتخاب لڑ رہے ہیں۔
 حوالہ جات 

زمرہ:بقید حیات شخصیات
زمرہ:بیسویں صدی کی پیدائشیں
زمرہ:پاکستان تحریک انصاف کے ارکان صوبائی اسمبلی (پنجاب)
زمرہ:پنجاب ارکان صوبائی اسمبلی 2018ء تا 2023ء
زمرہ:پنجاب کے صوبائی وزرا